Source: https://strazske.sk/informacie-a-odporucania-pre-obyvatelov-mesta-strazske/
Timestamp: 2020-05-31 00:14:59+00:00

Document:
strazske.sk | Informácie a odporúčania pre obyvateľov mesta Strážske
Úvodná stránka > Informácie a odporúčania pre obyvateľov mesta Strážske
Informácie a odporúčania pre obyvateľov mesta Strážske v súvislosti s novým koronavírusom COVID-19
Na základe opatrení proti šíreniu COVID 19 Mestský úrad v Strážskom od 13. 3. 2020 upravuje priamy výkon vybavovania občanov na úrade a s tým súvisiace všetky aktivity. Nakoľko mestský úrad nemôže byť uzavretý, ale cieľom prijatých opatrení je eliminácia pohybu občanov v priestoroch úradu, preberanie potrebných písomností a náležitostí bude prebiehať v priestoroch vstupu do budovy.
Informácia k Nariadeniu vlády SR č. 103/2020 Z. z. z 28. apríla 2020 o niektorých opatreniach v oblasti dotácií v pôsobnosti MPSVR SR v čase mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19 (ďalej len „nariadenie“)
Toto nariadenie vlády ustanovuje na obdobie v čase mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19 (ďalej len „krízová situácia“) a na ďalšie obdobie bezprostredne nasledujúce po skončení krízovej situácie niektoré opatrenia v oblasti dotácií v pôsobnosti MPSVR SR (ďalej len „ministerstvo“).Predmetné nariadenie je zverejnené v zbierke zákonov https://www.slov-lex.sk/pravne predpisy/SK/ZZ/2020/103/20200430.
Podľa § 2 nariadenia, ak v čase krízovej situácie dieťa odobralo obed alebo iné jedlo, podmienka účasti na výchovno-vzdelávacej činnosti v materskej škole alebo vyučovaní
v základnej škole podľa § 4 ods. 6 zákona č. 544/2010 Z. z. o dotáciách v pôsobnosti MPSVR SR (ďalej „zákon o dotáciách“) sa považuje za splnenú.
Upúšťa sa od podmienky účasti dieťaťa na výchovno-vzdelávacej činnosti v materskej škole alebo na vyučovaní na základnej škole s cieľom poskytnúť dotáciu aj na stravu vydanú týmto deťom v čase krízovej situácie. Dôvodom je skutočnosť, že v súčasnosti je výchovno-vzdelávacia činnosť v materských školách a vyučovanie na základných školách prerušené. Napriek tomu na základe Opatrenia Úradu verejného zdravotníctva Slovenskej republiky pri ohrození verejného zdravia č. OLP/30l0/2020 zo dňa 2. apríla 2020 je umožnené od 3. apríla 2020 v zariadeniach školského stravovania vydávať stravu predmetným opatrením určenému okruhu detí.
Ak vydávaná strava nemôže byť vydaná takému dieťaťu, ktoré podľa posúdenia ošetrujúceho lekára zdravotný stav vyžaduje osobitné stravovanie, v súlade s § 4 ods. 6 druhej vety zákona o dotáciách poskytnutú dotáciu na stravu zriaďovateľ vyplatí rodičovi takéhoto dieťaťa alebo fyzickej osobe, ktorej je toto dieťa zverené do starostlivosti rozhodnutím súdu.
Podľa § 10 ods. 1 nariadenia na účel zúčtovania dotácie na podporu výchovy
k stravovacím návykom dieťaťa sa podmienka účasti na výchovno-vzdelávacej činnosti v materskej škole alebo vyučovania v základnej škole podľa § 4 ods. 6 zákona o dotáciách, ak dieťa odobralo obed alebo iné jedlo v čase krízovej situácie alebo v čase prerušenia výchovno-vzdelávacej činnosti v materskej škole alebo vyučovania v základnej škole na základe rozhodnutia príslušného orgánu do účinnosti tohto nariadenia vlády, považuje za splnenú.
Zabezpečilo sa, aby sa za oprávnené obdobie pre zúčtovanie dotácie na stravu bez podmienky účasti na výchovno-vzdelávacej činnosti v materskej škole alebo vyučovania v základnej škole podľa § 2 ods. 1 považovalo aj obdobie v čase od vyhlásenia krízovej situácie do účinnosti tohto nariadenia vlády. Dôvodom je skutočnosť, že niektoré zariadenia školského stravovania začali zabezpečovať stravu deťom už pred účinnosťou tohto nariadenia na základe Opatrenia Úradu verejného zdravotníctva Slovenskej republiky pri ohrození verejného zdravia č. OLP/30l0/2020 zo dňa 2. apríla 2020, ktorým je umožnené pripravovať a vydávať stravu od 3. apríla 2020.
Podľa § 10 ods. 2 nariadenia na účel zúčtovania dotácie na podporu výchovy k stravovacím návykom dieťaťa si žiadateľ môže uplatniť aj náklady za škodu spôsobenú na skladových zásobách potravín, ku ktorej došlo z dôvodu:
Zabezpečilo sa zmiernenie dopadov vyhlásenej krízovej situácie v dôsledku uzavretia zariadení školského stravovania, ktoré už mali zabezpečené zásoby potravín na prípravu stravy pre deti v materských školách alebo základných školách tak, aby sa dotácia na stravu mohla použiť aj na úhradu škôd spôsobených na skladových zásobách bez potreby preukazovania nákladov na likvidáciu skladových zásob. V zmysle nariadenia bude možné zúčtovať dotáciu na stravu vo výške, ktorá zodpovedá sume súčinu dotácie na stravu, počtu detí prihlásených na stravovanie ku dňu predchádzajúcemu dňu vyhlásenia krízovej situácie a troch vyučovacích dní. Napríklad ak deň pred vyhlásením krízovej situácie bolo na stravovanie prihlásených 100 detí, výška dotácie, ktorá môže byť zúčtovaná týmto spôsobom predstavuje sumu 360 eur (1,20 eura * 100 detí * 3 dni). Na tento účel sa za deň vyhlásenia krízovej situácie považuje aj deň uzatvorenia školy na základe rozhodnutia príslušného orgánu. Dôvodom je skutočnosť, že v niektorých krajoch/okresoch/mestách boli školy uzatvorené napr. už od 9. marca 2020.
- Opatrenie Úradu verejného zdravotníctva Slovenskej republiky pri ohrození verejného zdravia - štátna karanténa (pdf 128,58 kB)
- Opatrenie Úradu verejného zdravotníctva Slovenskej republiky pri ohrození verejného zdravia (pdf 127,10 kB)
- Kam patria použité rúška (pdf 707,91 kB)
- 10 odporúčaní pri COVID-19 (pdf 297,21 kB)
- COVID-19 Osoby s vyšším rizikom ochorenia (pdf 331,36 kB)
- COVID-19 Čo robiť, ak ste chorý (pdf 333,11 kB)
- COVID-19: Pomoc sebe a druhým (pdf 279,80 kB)
- Verejná vyhláška OLP/2405/84443 (pdf 1,08 MB)
- Verejná vyhláška Číslo: SHHSRVSU/2448/2020 (pdf 2,74 MB)
- Verejná vyhláška Číslo: OLP/2405/2020 (pdf 1,13 MB)
Všetky podrobné informácie nájdete na stránkach:

References: § 2
 § 4
 § 4
 § 10
 § 4
 § 2
 § 10